b'\n_START_ARTICLE_\nAntanas Bosas\n_START_SECTION_\nBiografija\n_START_PARAGRAPH_\n1958 m. su t\xc4\x97vais i\xc5\xa1 tremties gr\xc4\xaf\xc5\xbeo \xc4\xaf Lietuv\xc4\x85. 1962\xe2\x80\x931973 m. mok\xc4\x97si ir baig\xc4\x97 Klaip\xc4\x97dos 1-\xc4\x85j\xc4\x85 vidurin\xc4\x99 mokykl\xc4\x85-internat\xc4\x85. 1973\xe2\x80\x931978 m. studijavo ir baig\xc4\x97 Kauno Antano Snie\xc4\x8dkaus politechnikos instituto Mechanikos fakulteto \xc5\xa1aldytuv\xc5\xb3 ir kompresori\xc5\xb3 specialyb\xc4\x99, \xc4\xafgijo in\xc5\xbeinieriaus mechaniko kvalifikacij\xc4\x85. 2000 m. Vilniaus universiteto Ekonomikos fakultete apsigyn\xc4\x97 socialini\xc5\xb3 moksl\xc5\xb3 daktaro laipsn\xc4\xaf._NEWLINE_1978\xe2\x80\x931982 m. Klaip\xc4\x97dos laiv\xc5\xb3 statyklos \xe2\x80\x9eBaltija\xe2\x80\x9c meistras, 1982\xe2\x80\x931986 m. Klaip\xc4\x97dos buities tarnybos \xc4\xafmoni\xc5\xb3 susivienijimo \xe2\x80\x9ePaj\xc5\xabris\xe2\x80\x9c vyriausias mechanikas, 1986\xe2\x80\x931989 m. Garg\xc5\xbed\xc5\xb3 metalo apdirbimo \xc4\xafmon\xc4\x97s \xe2\x80\x9ePaj\xc5\xabris\xe2\x80\x9c techninio skyriaus vir\xc5\xa1ininkas. 1989\xe2\x80\x932004 m. ir nuo 2009 m. UAB \xe2\x80\x9eVakar\xc5\xb3 Lietuvos pramon\xc4\x97s ir finans\xc5\xb3 korporacija\xe2\x80\x9c prezidentas. 2001\xe2\x80\x932004 m. Klaip\xc4\x97dos universiteto docentas. 2004\xe2\x80\x932008 m. Seimo narys._NEWLINE_2009\xe2\x80\x932018 m. UAB \xe2\x80\x9eStella Vitae\xe2\x80\x9c direktorius._NEWLINE_2000\xe2\x80\x932003 m., 2007 m. ir 2011 m. Klaip\xc4\x97dos miesto savivaldyb\xc4\x97s tarybos narys.  2000\xe2\x80\x932003 m. Turto komiteto pirmininkas._NEWLINE_Nuo 2003 m. gruod\xc5\xbeio m\xc4\x97n. Darbo partijos narys, 2003\xe2\x80\x932013 m. Darbo partijos Klaip\xc4\x97dos miesto skyriaus pirmininkas, nuo 2004 m. Darbo partijos pirmininko pavaduotojas, Darbo partijos prezidiumo ir tarybos narys._NEWLINE_2015 m. paliko Darbo partij\xc4\x85. _NEWLINE_\xc5\xbdmona Daina, vaikai Urt\xc4\x97 Magdalena, Indr\xc4\x97, Tomas._NEWLINE_1973\xe2\x80\x931999 m. \xc5\xbeaid\xc4\x97 regb\xc4\xaf, 1995\xe2\x80\x931998 m. Lietuvos regbio rinktin\xc4\x97s narys, daugkartinis Lietuvos regbio \xc4\x8dempionas ir prizininkas. 1979 m. Klaip\xc4\x97doje \xc4\xafk\xc5\xabr\xc4\x97 regbio klub\xc4\x85 \xe2\x80\x9eKur\xc5\xa1iai\xe2\x80\x9c, iki 1995 m. \xc5\xbeaid\xc5\xbeiantis treneris, v\xc4\x97liau \xc5\xbeaid\xc4\x97jas ir klubo prezidentas. 2002 m. apdovanotas sidabro medaliu \xe2\x80\x9eU\xc5\xbe nuopelnus Lietuvos sportui\xe2\x80\x9c, 2003 m. \xe2\x80\x93 aukso medaliu, 2004 m. \xe2\x80\x93 olimpine \xc5\xbevaig\xc5\xbede. 2009\xe2\x80\x932010 m. buvo Lietuvos regbio federacijos prezidentu.'